NORAKSTS

|  |  |
| --- | --- |
| 23.11.2023. | Nr.12/13 |

**apbūvēta zemesgabala rūpniecības ielā 5A, jelgavā**

**ATSAVINĀŠANA**

Saņemts sabiedrības ar ierobežotu atbildību “DZ AUTOMEISTARS” (reģistrācijas Nr.43603033850, turpmāk - Iesniedzējs) 2022. gada 15. septembra iesniegums, kurā lūdz atsavināt Jelgavas valstspilsētas pašvaldībai piederošo zemesgabalu Rūpniecības ielā 5A, Jelgavā, uz kura atrodas Iesniedzējam piederoša būve.

Jelgavas valstspilsētas pašvaldībai piederošs zemesgabals 207 m2 platībā ar kadastra apzīmējumu 09000070367 Rūpniecības ielā 5A, Jelgavā (turpmāk – Zemesgabals) ir apbūvēts un ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000708656 ar kadastra numuru 09000070367.

Uz Zemesgabala atrodas Iesniedzējam piederošs nekustamais īpašums ar kadastra numuru  [09005070367](https://www.kadastrs.lv/properties/search?cad_num=09005250007&login_latvija_lv=False) Rūpniecības ielā 5A, Jelgavā, sastāvošs no būves ar kadastra apzīmējumu 09000070367001, kas ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000069043.

Publiskas personas mantas atsavināšanas likuma (turpmāk - Atsavināšanas likums) 4. panta ceturtās daļas 3. punktā noteikts, ka pašvaldības nekustamā īpašuma atsavināšanu var ierosināt zemesgrāmatā ierakstītas būves īpašnieks, ja viņš vēlas nopirkt zemesgabalu, uz kura atrodas būve.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2023. gada 3. novembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Zemesgabalu un noteica tā vērtību 3400,00 *euro* (trīs tūkstoši četri simti *euro*, 00 centi).

Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 1296,00 *euro* (viens tūkstotis divi simti deviņdesmit seši *euro*, 00 centi).

Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4. panta](https://likumi.lv/doc.php?id=68490#p4) ceturtās daļas 3. punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 44.1 panta piektā daļa nosaka, ka, pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2023. gada 7. novembrī Jelgavas valstspilsētas pašvaldības īpašuma atsavināšanas komisija noteica Zemesgabala nosacīto cenu 3400,00 *euro* (trīs tūkstoši četri simti *euro*, 00 centi) un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. pantu, 37. panta pirmās daļas 4. punktu, 44.1 panta piekto daļu, Jelgavas valstspilsētas pašvaldības īpašuma atsavināšanas komisijas 2023. gada 7. novembra lēmumu Nr. 10/1 “Apbūvēta zemesgabala Rūpniecības ielā 5A, Jelgavā atsavināšana” un Iesniedzēja 2022. gada 15. septembra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu apbūvētu zemesgabalu Rūpniecības ielā 5A, Jelgavā (kadastra numurs 09000070367, kadastra apzīmējums 09000070367, platība 207 m2), uz tā esošās būves īpašniecei sabiedrībai ar ierobežotu atbildību “DZ AUTOMEISTARS” (reģistrācijas Nr.43603033850) par nosacīto cenu 3400,00 *euro* (trīs tūkstoši četri simti *euro*, 00 centi), nosakot maksimālo nomaksas termiņu – 5 gadus.
2. Jelgavas valstspilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. novembrī